IISRAEL UUES TESTAMENDIS JOHANNESE ILMUTUS
Ma ei tea miks, aga kui siia sisse astusin,
meenus mulle esimene jutlustus, mida jutlustasin.
See oli 70 aastat tagasi.
Jutlustasin koguduses, kus oli 3 inimest.
See koosnes mu emast ja mu kahest õest.
Minu kantsliks oli tagurpidi olev tugitool.
Teemaks oli viinamäe rentnikud.
Lugesin selle loo ette
ja rääkisin selle siis oma sõnadega ümber.
Siis siis ma käisin selle loo veel kolmandat ja neljandat korda läbi,
et leida sealt üles kõik õppetunnid.
Lõpuks ütles mu vanem õde kõva häälega:
"Kas see viinamägi juba täis ei ole?"
Kogu see lugu kukkus kolinal kokku
ja järgmised seitse aastat ma enam jutlustamist ei proovinud.
Aga siin me nüüd oleme, 70 aastat hiljem.
Teiega on väga tore olla!
Oleme Iisraeli puudutava viimase osa juures Uues Testamendis
ja meil on täna kaks õppetükki Ilmutuse raamatust,
mis on ainus Uue Testamendi prohvetlik raamat.
Mujal Uues Testamendis on küll prohvetlikke peatükke,
nagu Matteuse 24, Markuse 13 ja Luuka 21.
Aga see on ainus prohvetlik raamat, mis on otsast lõpuni ennustusi täis.
See on täis ennustusi tulevikust ja aegade lõpust.
See teeb terve Piibli loo terviklikuks.
Ühest vaatenurgast on Piibel romantiline raamat.
See on lugu Isast, kes otsib oma Pojale pruuti.
Isa on jumalik, pruut on inimene ja Poeg on nii inimene kui ka jumalik.
See on imeline romantika.
Nagu iga romantiline lugu, lõpeb ka see pulmadega
ja elatakse õnnelikult igavesest ajast igavesti.
Vaatasin üht romantilist romaani, mille lõpus oli tõsine kirjaviga.
Seda romaani kõige viimases lauses.
Seal oli kirjas: "Nad abiellusid ja elasid isegi õnnelikult edasi."
Päris elus oleks see ehk isegi tõene,
aga see romantika lõppeb sõnadega: "Õnnelikult igavesest ajast igavesti."
Piibel on ka ajalooraamat.
Aga see on väga erinev kõikidest teistest ajalooraamatutest.
See algab varem ja lõpeb hiljem.
See algab universumi algusega ja lõpeb maailma lõpuga.
Ükski teine ajalooraamat ei lähe ajas nii palju tagasi ega edasi,
sest see on Jumala ajalugu
ja ainuüksi Tema teab kõige algust ja lõppu.
See on unikaalne raamat.
Kujutage Uut Testamenti ette ilma selleta.
Kujutage ette, et meil pole seda raamatut.
Lõpetaksime siis väikese ja kurva Juuda kirjaga,
mis räägib teise põlvkonna kirikust,
mis ajas segamini kõik moraalid ja õpetused.
Traagiline lugu.
Seda juhtub tihti teise põlvkonna kirikutega.
Sellega see kõik lõppeks.
Oleks ju traagiline, kui meil poleks Ilmutuse raamatut?
Arvamus sellest on suuresti varieeruv.
Üks inimene ütles:
"See raamat kas ajab su vihale või jätab su vihaseks."
On alles asi, mida Jumala Sõna kohta öelda.
See on apokalüptiline raamat.
See sõna tähendab avaldamist ehk kardinate eest ära tõmbamist.
Vabandust, hoopis eesriide ära tõmbamist.
Eesriide eest tõmbamine, et näeksid asju, mida muidu ei näeks.
Siin tähendab see tuleviku eest eesriide ära tõmbamist.
Me oleme ainsad inimesed maailmas, kes teavad, kuidas maailm lõpeb.
Hämmastav privileeg!
Teame seda, sest Jumal on seda näidanud,
aga Ta pole näidanud meile tulevikku, et rahuldada meie uudishimu,
aga et hoida alal meie julgust.
Rasked ajad on tulemas
ja see raamat kirjutati selleks, et meid ette valmistada.
Jeesus on oma järgijatega nii aus, et Ta ütleb meile, mida oodata.
Kuigi raamat on täis halbu asju ja õudsaid tragöödiaid,
mis maailma tabavad,
võib sellest siiski ka lohutust leida.
Maailmas ei saa juhtuma midagi hullemat
kui see, millest Ilmutuse raamat räägib.
On ju lohutav?
On küll.
Kui mu naine oli väidetavalt vähki suremas,
tahtsime teada, mis võib olla kõige hullem.
Kui mu tütar vähki suri, tahtsime teada kõige hullemat.
Kui tead kõige hullemat võimalust, suudad sellega ka toime tulla.
Muret tekitav on mitteteadmine, kui arstid ei ütle, mis juhtub.
Aga kui tead kõige hullemat varianti, siis valmistud ja tuled sellega toime.
Vähemalt minu jaoks on nii. Teie jaoks ka?
Jeesus räägib Ilmutuse raamatus kõige hullemast.
Me teame nüüd kõige hullemat ja suudame sellega elada.
Me saame selleks valmistuda.
Aga see pole meie uudishimu rahuldamiseks.
See on meie julguse säilitamiseks, et tulevikule vastu astuda.
Piiblil on ajaloofilosoofia.
Kõlab keeruliselt, aga las ma selgitada teile.
On olemas vähemalt viis erinevat ajaloofilosoofiat,
mis võitlevad meie tähelepanu ja nõusoleku eest.
Näeme neid ajakirjades ja televisioonis.
Paljudel viisidel.
Kõigil on ajaloofilosoofia.
Näitan teile, mida sellega mõtlen.
Palun teil vastata küsimustele käe tõstmisega.
Kas teie arvates on 21. sajand parem või halvem kui 20. sajand?
Need, kes arvavad,
et 21. sajand on inimrassi jaoks parem kui 20. sajand,
tõstke käed üles.
Need, kes arvavad, et saab hullem olema.
Väga masendav.
Kas teate, et kui ma oleks küsinud seda 20. sajandi alguses
ja oleks küsinud, kas 20. sajand on parem kui 19. sajand või vastupidi,
siis enamus teist oleks tõstnud käe, et 20. sajand tuleb parem.
Sest 20. sajandi alguses räägiti palju progressist.
Oodati tervislikumat, õnnelikumat ja imelisemat 20. sajandit
kui seda 19. sajand oli olnud.
Teadus oleks meie probleemid lahendanud.
Olime teel uue imelise sajandi suunas.
"Progress" oli sõna.
Briti peaminister võitis valimised loosungiga:
"Üles, üles, üles ja edasi, edasi, edasi."
Ta võitis selle loosungiga valimised.
Kõik uskusid seda, kuni Titanicu uppumiseni.
See oli esimene tragöödia,
mis hakkas lõhkuma 20. sajandi optimismi.
See oli suurim inimese poolt loodud liikuv objekt,
tulvil tehnoloogiat.
"Laev, mida isegi Jumal ei suudaks uputada."
Ja ometi see uppus.
Äkitselt hakkasid inimesed mõtlema, et 20. sajand polegi nii helge.
I ja II Maailmasõda kogu holokausti õudustega.
Tänu sellele ei räägi keegi enam progressist.
Kas teate, millist sõna nüüd kõik kasutavad?
Ellujäämine.
Kas me elame 21. sajandi üle?
Mitte, et kas teeme progressi ja kas läheb paremaks,
vaid kas elame selle üle?
Tänapäeval on täiesti teine meeleolu.
Teie hääletate oma vanavanematest täpselt vastupidist.
See on selle pärast nii, et teie ajaloofilosoofia on muutunud.
Annan teile viis ajaloofilosoofiat ja ütlen, milline neist on piibellik.
Esimene ajaloofilosoofia on Vana-Kreeka filosoofia.
See käsitleb ajalugu nii, et ajalugu ringleb.
See liigub aina ringi.
See ei kao kuhugile ära
ja ajalugu aina kordub.
Olete kuulnud seda õpetussõna?
See on kreekalik mõtlemine.
Ajalugu ei lähe kuhugile, see ainult ringleb.
Kui sünnid, saad ringile
ja mõne aasta pärast tuled sealt maha.
See aga ringleb aina edasi.
See on ringlev ajaloofilosoofia.
Siis on neid, kes usuvad eepilisse ajalooteooriasse.
See tähendab, et ajalugu liigub edasi, aga see käib üles ja alla.
Tõus ja langus, inflatsioon ja deflatsioon.
See käib aina üles ja alla.
Keegi ei tea, kas see lõpeb tõusu või languse ajal.
Keegi ei tea seda.
Selline on eepiline vaade,
et meil on paremaid ja halvemaid aegu.
Halvad ajad ja head ajad, sõda ja rahu, rikkus ja vaesus.
Ja nii läheb edasi.
See pole piibellik vaade ajaloost.
Siis on optimistlik vaade,
et ajalugu läheb aina üles ja edasi.
See on progressiivne ehk optimistlik vaade,
mis oli inimestel 20. sajandi alguses.
Nüüd on meil pessimistlik vaade ajaloole,
ehk kõik läheb aina hullemaks ja aina allapoole.
Seegi pole piibellik vaade.
Piibellikku ajaloofilosoofiat
kutsutakse apokalüptiliseks ajaloo vaateks.
See ütleb, et ajalugu läheb aina hullemaks,
aga siis järsku palju paremaks
ja jääb paremaks.
Meil on tsükliline, eepiline,
pessimistlik, optimistlik ja apokalüptiline.
Alla, üles ja edasi.
Apokalüptilist vaadet ajaloole usuvad kolm gruppi.
Kommunistid, juudid ja kristlased.
Nad kõik said selle samast kohast.
Isegi Karl Marx sai selle samast kohast.
See vaade ajaloole tuleb heebrea prohvetitelt.
Teie Piiblitest.
Nad kõik ütlesid, et ajalugu läheb hullemaks
ja siis järsku paremaks
ja jääbki paremaks.
Ainus vahe kommunistide vaate ja juutide ja kristlaste vaate vahel on,
et kommunistid usuvad, et järsk paremus on inimeste tehtav.
Kui tuleb revolutsioon
ja proletariaadid ja kodanlikud peavad oma viimase võitluse,
siis tuleb revolutsioon,
mis toob kaasa klassitu ja kuridegudeta ühiskonna.
See on kommunistide apokalüptiline vaade,
kus pole kuskil Jumalat sees.
Juudid usuvad, et ajalugu läheb halvemaks,
sest praegu on kurjuse aeg,
aga Jumal tuleb ja rajab oma kuningriigi
ning siis läheb aina paremaks.
Kristlased võtavad veel sammu edasi
ja usuvad, et ajalugu läheb hullemaks, aga Jeesus tuleb tagasi,
mis toob kaasa tõusu, mida vajame
ja meile tutvustatakse Jumala kuningriiki.
Ainus vahe juudi ja kristlase vaate vahel on see,
et juut ütleb, et Jumal teeb seda
ja kristlane ütleb, et Jumal teeb seda, saates Jeesuse.
Aga see on see vaade.
See on ka Ilmutuse raamatu mõte.
Asjad lähevad palju hullemaks, enne kui paremaks lähevad
ja asjad lähevad aina paremaks pärast halvemaks minekut.
On kaks pealkirja -
üks Ilmutuse raamatu 1. osas ja teine 2. osas.
1. osa: "Asjad lähevad palju hullemaks
enne kui hakkavad paremaks minema"
2. osa: "Asjad lähevad paremaks, pärast seda, kui on halvemaks läinud."
Enam lihtsamalt ma seda öelda ei oska.
Kirjutasin raamatu, mis on ka siin saadaval.
"Tule minuga läbi Ilmutuse raamatu".
Ilmutuse raamat pole keeruline raamat,
sest see kirjutati tavalistele inimestele.
Paljud neist olid orjad, vaevu kirjaoskajad.
Seda algkoguduses või seitsmes Edela-Türgi kogudustes.
Nad olid tavalised inimesed.
See raamat pole kirjutatud teadlastele ja professoritele.
Nemad rikkusid selle ära.
See kirjutati tavainimestele.
Kuulsin siin Ameerikas ühest teoloogilisest seminarist,
kus õpilased uurisid Ilmutuse raamatut,
aga professorid jätsid nad nii suurde hämmingusse ja segadusse,
et nad otsustasid hoopis minna korvpalli mängima.
Nii läksidki nad ülikoolilinnaku spordisaali
ja mängisid seal korvpalli.
Nad märkasid,
et üks mustanahaline majahoidja ootas nende järele,
et panna uksed lukku, kui nad mängimise lõpetavad
ja see majahoidja luges oma Piiblit.
Teoloogia õpilased läksid ta juurde ja ütlesid:
"Tore näha, et oma Piiblit loete, aga millist osa sellest?"
Ta vastas, et Johannese ilmutust.
Õpilased küsisid, kas ta saab sellest ka aru?
Ta vastas: "Muidugi saan."
Nad küsisid: "Mis selle raamatu sõnum on?"
Ta vastas: "Lihtne, Jeesus võidab."
Ta sai sõnumist aru.
Tean, et seal on palju sümbolismi ja mõned segased kohad.
Aga kui lugeda avatud meelega ja paluda Pühal Vaimul end aidata,
siis see on väga huvitav raamat.
See annab sulle tugevust, et valmistuda selleks, mis on tulemas.
Mida hullemaks asjad lähevad, seda raskem kristlastel on.
Me oleme teel raskuste poole.
Piibli kohaselt oleme me tegelikult teel suurte raskuste poole.
Nii et peame selleks valmis olema.
See on Johannese ilmutus.
Sõna "Iisrael" esineb Ilmutuse raamatus vaid kahel korral.
Aga juudi rahvast on seal palju juttu.
Ja kohast nimega Iisrael.
Tundub, nagu Iisraeli koht ja inimesed
tulevad ajaloo lõpuks keskpunkti tagasi.
Seda vaatamegi tänase kahe õpetuse käigus.
Need, kes usuvad asendusteoloogiasse,
et kirik on asendanud Iisraeli Jumala kiindumuses ja eesmärkides,
need, kes seda arvavad, üldiselt häbenevad Ilmutuse raamatut.
Nad püüavad õpetada meile, et see on kõik sümboolne;
et isegi viited Iisraelile, juutidele ja juutide maale
on sümboolsed, mitte otsesed.
Nii nad eemaldavadki Iisraeli maailma tulevikust,
aga meie paneme selle täna tagasi, sest see on see, kuhu Iisrael kuulub.
Me kõik ootame Jeesuse naasmist,
kes tuleb tagasi Iisraeli ja Iisraeli rahva juurde
ja ka meie juurde.
Ilmutuse raamatus on 10 kirjakohta, seoses juudi rahva- või kohaga.
Raamatu esimeses pooles räägitakse juudi inimestest.
Teises pooles räägitakse kohast nimega Iisrael.
Tänases esimeses õpetuses vaatame nelja kirjakohta,
mis räägivad Iisraeli inimestest ehk juutidest.
Kaks neist neljast on juutide kohta väga negatiivsed.
Teised kaks on suhteliselt positiivsed.
Vaatame neid.
Esimene on 1. peatükis.
Raamat räägib Jeesuse naasmisest maale
ja sellest, mida see endaga kaasa toob.
Kohe sissejuhatuses on öeldud:
"Iga silm saab teda näha,
ka need, kes tema on läbi torganud." (Ilmutuse 1:7)
Huvitaval kombel on see tsiteeritud Vanast Testamendist,
Sakarja raamatust.
Need samad sõnad leiab ka sealt.
See on viide neile, kes vastutavad Jeesus Kristuse ristilöömise eest.
Sellega öeldakse, et kui Ta naaseb,
siis need, kes vastutavad Ta surma eest,
näevad Teda uuesti.
Nad vaatavad Ta poole.
Ja Sakarja lisab: "Ja kaeblevad tema pärast,
nagu kaeveldakse ainsa lapse pärast." (Sk 12:10)
Kui nad Teda näevad.
Mõistan seda, sest kui juudid näevad Jeesust
ja saavad aru, et nad on Teda igatsenud;
et Ta oleks võinud olla nende oma kõik need sajandid;
oleks võinud olla selline õnnistus neile ja kogu maailmale.
Kui nad mõistavad, millise kohutava vea nad teinud on,
siis nad nutavad.
Aga need on meeleparanduse pisarad,
mis valmistavad Jumalale kurvastust
ja Jumal saab nendega midagi teha.
Kes oli Jeesuse surma eest vastutav?
Jah, Rooma sõdurid olid need, kes Talle naelad sisse lõid,
aga nende taga olid need, kes ihkasid Jeesuse surma.
Ja Peetrusel, nagu varem nägime,
polnud vähimatki probleemi süüdistada Jeruusalemma elanikke,
öeldes, et nemad vastutavad Jeesuse surma eest.
Aga mõistagi terve see põlvkond,
kes lasi Ta võtta ja risti lüüa, on surnud.
Kuidas siis saab nii olla, et kui Ta tagasi tuleb,
siis need, kes Ta läbi torkasid, saavad Teda näha?
Vastus on selline, et on palju viise,
kuidas saab vastutada Jeesuse ristilöömise eest.
Ühte neist juba vaatasime täna heebrea keeles.
Eitada, et Jeesus on päästja, on sama kui Teda uuesti risti lüüa.
Juudid teevad seda siiani.
Nad torkavad Teda tänaseni läbi ehk siis nad torkavad Ta südant.
Nad kurvastavad Teda.
Ta on juut. Ta on juutide Messias.
Aga nad eitavad siiani, et Ta pole.
Ja see torkab Teda siiani.
See on esimene koht Ilmutuse raamatus,
kus mainitakse juute.
Ilm. 1:7: "Iga silm saab teda näha, ka need, kes tema on läbi torganud."
Ja nad nutavad ja leinavad.
See on esimene kord,
kui Ilmutuse raamatus mainitakse juute.
Tahan lisada sellele paar kommentaari.
Kuna juute peetakse siiani vastutavaks Jeesuse surma eest,
on esiteks väga vale,
et kirik on 2000 aastat süüdistanud juute Jeesuse tapmises.
See on meie poolt jube tegu olnud.
Oleksime pidanud selle Jumala kätte jätma.
Teiseks oleme unustanud, et Ta anti paganatele risti löömiseks.
Seega on ka paganad vastutavad.
Ja üle kõige,
kui paganad ütlesid juutidele: "Teie tapsite Jeesuse!",
siis nad vist unustasid, et Jeesus oli ristil meie pattude eest.
Seega meiegi torkasime Teda
ja ka meie oleme vastutavad.
Pärast holokausti
on paljud kristlikud kirikud juutidele andestanud
Jeesuse ristilöömise eest ja Tema surma eest vastutamise eest.
Arvan, et see on patroniseerimine.
Kes oleme meie, et öelda juutidele, et anname neile selle vastutuse?
On üsna selge, et Jumal pole neid selle eest vastutusele võtnud.
Kuigi näiteks Rooma katoliku kirik ja ka Vatikan tegid avalduse,
et juudid ei vastuta enam selle eest.
Kuigi nad olid väitnud neile 2000 aastat,
et nad on vastutavad.
Ja siis järsku mõtleb kirik ümber ja ütleb, et ei olegi vastutavad.
Me poleks pidanud kumbagi tegema.
Oleksime pidanud kõik need sajandid võtma nendega võrdse vastutuse.
Oleme kõik sellega seotud.
Dame Clara Butt oli imeline laulja.
Ta läks Indiasse kontserttuurile
ja laulis iga kontserdi lõpus neegrite vaimulikku laulu nimega:
"Kas olid seal, kui mu Issand risti löödi?"
Ta laulis seda iga kord väga liigutavalt,
kuni ühe kontserdini,
kui üks indialane hüüdis nutuselt: "Jah! Me kõik olime seal!"
See on tõde.
Me ei peaks üksteist Jeesuse surmas süüdistama.
Me ei peaks ka üksteisele selle eest andestama.
See pole meie teha.
Ja kohe kindlasti poleks me tohtinud selle eest juute karistada.
Nagu kristlased seda alati tegid.
Kui ristisõjad käisid,
siis need olid näiliselt Püha maa vabastamiseks moslemite käest.
Aga teel sinna tapsid ristisõdalased sadu ja sadu juute.
Alates Kölnist Saksamaalt ja sealt edasi.
Kui nad jõudsid Jeruusalemma, siis nad ei tapnud ainult moslemeid,
vaid nad tapsid Jeruusalemmas ka kõik juudid.
See on sellest ajast saati kiriku südametunnistusel.
Nii et lihtsalt paar täiendavat märkust.
Jah, Ilmutuse raamatu 1. peatüki kirjakoha põhjal
peab Jumal juudi rahvast jätkuvalt Jeesuse surma eest vastutavaks.
Meie kõigi seast.
Ja nemad, kes Ta läbi torkasid, saavad Teda näha.
Nüüd aga liigume edasi järgmise osani sellest loost
ja vaatame seitset kirja seitsmele kogudusele.
Kui mul vaid oleks aega need kõik teiega läbi vaadata.
Ma viisin kord grupi kristlasi ja filmimeeskonna Lääne-Türki,
et filmida kõigi nende seitsme koguduse varemeid.
Meil oli väga tore.
Kui leiate selle DVD kuskilt, siis nautige täiega.
Kuid me vaatame siis neid seitset kirja, mis on imelised.
Me alustasime teekonda Pergamonis, mis asub põhja pool Edela-Türgis.
Seal oli saatana peakorter
esimese sajandi lõpus peale Kristust.
Saatan ei saa kunagi olla rohkem kui ühes kohas korraga.
Olen kuulnud erinevatel teenistustel inimesi palvetamas saatana vastu,
mõeldes, kuidas ta küll neile kõigile jõuab?
Ma ei tea, kus ta täna on,
aga kui ta on siin, siis kuskil mujal teda pole.
Saatan on ühes kohas.
ja ta peakorter on ühes kohas.
Ärge küsige, kus see täna on.
Võiksin arvata, aga ma ei ütle.
Ajal aga, kui Ilmutuse raamat kirjutati,
oli saatana troon Pergamonis.
Kui sinna kunagi sattute,
siis seal on üks armas väike linn, mis on väga järsu mäe jalamil.
Mäkke üles saab ainult mööda ümber mäge looklevat rada.
Mäe tipus oli väga suur tempel, mis kuulus Zeusile -
jumalate kuningale.
See on suure tugitooli kujuga.
Selle keskel on altar, millest läks must suits taevasse.
Iga päev, nii öösel kui ka päeval.
Alt Pergamonist näeb otse sinna tippu.
Sealt näeb seda suurt tugitooli koos põleva suitsuga.
See oli saatana troon.
Jeesus mainib saatanat selles kirjas Pergamonile.
"Ma tean, kus sa elad - seal, kus on saatana troon." (Ilm 2:13)
Enam seda pole seal. Vähemalt seda istet mitte,
sest see viidi kivide kaupa Berliini
ja püstitati seal uuesti.
See hiigelsuur tugitool ühes sadade kivist sammastega
on nähtav Ida-Berliini muuseumis nimega Pergamoni muuseum.
Olen seda vaatamas käinud.
Paljud tunnevad, et see tõi Berliini halba õnne.
Paljud Berliini kristlased palvetavad, et see Türki tagasi viidaks.
Aga see troon ise on tühine, kui saatan seal ei istu.
Aga Pergamonis ta oli seal.
Neid teisi kuute kogudust vaadates on huvitav näha,
et nende vahemaa saatana troonist määrab ära nende raskused.
See on erakordselt geograafiline, samas siiski vaimulik kaart.
Esimesed kaks kogudust lisaks Pergamoni omale,
mis olid kõige lähemal saatana asukohale,
olid seest poolt korrumpeerunud abielurikkumise ja ebamoraalsusega.
Saatana mõju nende üle oli väga tugev.
Kui sinna lähete sinna...
Püüan siinkohal nende nimesid meenutada...
Tüatiira ja Sardes.
Kui vaatate teise äärmusesse
ehk kogudustele, mis olid kõige kaugemal saatanast,
siis need ei olnud temast üldse mõjutatud.
Üks neist oli kaotanud oma esimese armastuse Jumala vastu
ja teine muutus leigeks.
Ehk Efesose ja Leodikeia kogudused.
Nii et, mida kaugemal saatanast oled, seda vähem ta sind segab.
Aga seda enam võib juhtuda, et jahtud ise maha,
sest sul pole erilist vastuseisu.
Kahte esimest kogudust rikuti seestpoolt,
kaks kaugemat aga jahtusid maha.
Kahte keskmist aga rünnati väljastpoolt.
Kirikut saab rünnata nii seestpoolt kui väljastpoolt.
Kuid sisemine rünnak
põhjustab tõenäoliselt langust ja sulgemist.
Aga need kaks, mida rünnati väljastpoolt
ehk Smürna ja Filadelfia kogudused, olid rünnatud juutide poolt.
Jeesus aga ütleb oma kirjades
ja need on need ainukesed kirjad, mis meil Temalt on,
et need kaks kohalikku sünagoogi on saatana omad ehk saatanast.
Jube asi, mida öelda.
Jeesus ise on juut, aga Ta ütleb:
"Need kaks juutide sünagoogi on saatana poolt üle võetud,
sest need ründavad kristlaste kogudusi neis kahes linnas."
Ega Jeesus muidugi polnudki kunagi väga taktitundeline.
Johannese 8. ptk.'s nimetas Ta juute kuradi lasteks.
Ta ütles, et nad räägivad tema keelt. "Ta on valetaja ja vale isa." (Jh 8:44)
Kui räägid valet, siis see näitab, et su isa on kurat.
Siin Ta aga nimetab neid sünagooge saatana omades.
Kurat kasutab juute, et rünnata kristlasi
ja püüab neid rajalt maha võtta.
Peame taas seisma silmitsi faktiga,
et kristlaste tagakiusamine on algatatud juutide poolt.
Paulus koges seda.
Jeesus koges seda.
Neil oli juutide tõttu rohkem muresid, kui kellegi teise tõttu.
Samas on kirik kiusanud viimase 2000 aasta jooksul juute.
Aga olgu meile siinkohal siiski teadmiseks,
et juudid alustasid seda.
Kohe, kui kristlased said Constantinus Suure all võimu,
seisid enda eest ja maksid kätte,
kuigi nad poleks pidanud seda tegema.
Aga juudid alustasid seda ja kristlased seisid hiljem enda eest.
Pean kahjuks ütlema,
et nüüd, kui juutidel on jälle oma riigis võimu,
on nad jälle hakanud Jeesusesse uskujaid tagakiusama.
Nii et pärast 2000 aastat, mil kristlased kiusasid juute,
kiusavad nüüd juudid jälle kristlasi.
Eriti Iisraelis.
Aga mitte ainult seal.
Kardan, et usklikke juute kiusatakse samuti taga.
Iisraelis pommitatakse ja põletatakse kristlikke kirikuhooneid.
Häda on selles,
et kui kas juudid või kristlased said poliitilise- või sõjalise võimu,
hakkasid nad teist taga kiusama.
Olgu siinkohal väga selgesti öeldud,
et kristlased ei tohiks kunagi juute taga kiusata.
Ühtlasi usun, et see kurvastab Jumalat,
kui juudid kätte maksavad.
Need on siis saatanlikud sünagoogid,
nagu näeme seitsmest kirjast seitsmele kogudusele.
Jeesus käskis meil jätta kättemaks Jumala kätte.
Las Jumal maksab kätte.
Kui seisad silmitsi tagakiusu või eesootava märtrisurmaga,
ei tohi sa kunagi samaga vastata, kätte maksta või omakohut pidada.
Peame palvetama nende eest, kes meid taga kiusavad
ja õnnistama neid, kes meid neavad.
Selline on õige hoiak kõigi hädade suhtes, mis on tulemas.
Jeesus ütleb ühele neist kogudustest,
mida juudi sünagoog taga kiusab,
et Ta laseb juutidel tulla ja langeda kristlaste jalge ette,
tunnistades, et Ta on seda kogudust armastanud.
Ma olen kõnelenud Smirna koguduses.
Seal oli umbes 40 inimest maa-aluses keldris.
Iga selle liige oli istunud Jeesuse pärast vangis.
Püsside ja nugadega mehed tungisid nende jumalateenistustele.
Nii et, kui lugesin seda kirja Smirna kogudusele,
siis iga detail sellest kirjeldas tänapäeva Hismea kogudust.
Me räägime ajakohastest asjadest.
Tegelikult on Ilmutuse raamat juhend märtrisurmaks.
See valmistab inimesi ette suremaks Jeesuse eest.
Teate, kui palju inimesi suri eelmisel aastal Jeesuse eest?
Ülemaailmselt umbes veerand miljonit inimest.
Ka tänapäeval on märtreid.
Inimesed lihtsalt ei küsi ega tea selle kohta.
Kus see toimub?
Indoneesias, Pakistanis, Lõuna-Sudaanis, Põhja-Nigeerias.
Ehk märkate, et kõik need on moslemiriigid.
Pidagem meeles neid, kes isegi praegu Jumala eest surevad.
Ilmutuse raamat aitab neil valmistuda rasketeks aegadeks.
Seda raamatut ei saagi mõista ilma Jeesuse eest kannatamata.
Võib-olla sellepärast ongi see meie jaoks nii keeruline raamat,
sest me ei kannata eriti Jeesuse pärast.
Liigun edasi 5. peatüki juurde,
kus on järgmisena mainitud midagi juutide kohta.
4. peatüki alguses on üks suur vaatenurga muutus,
kus Johannes tõmmatakse üles taevasse.
Ta viiakse vaimus taevasse,
kuigi ta keha on maa peal Patmose saarel vangistuses.
Vangistuses keha aga ei tähenda, et su vaim oleks piiratud.
Nii tõmmati ta vaim üles taevasse.
Talle öeldi, et ta tuleks
ja vaataks taeva vaatenurka kogu sellest loost.
Et ta vaataks taevast alla ja näeks seda pilti teistsugusena.
Kuid ta ei näinud taeva vaatenurka vaid ülevalt alla vaadatuna,
aga ta nägi ka tulevikku.
Ilm 4:1: "Tule siia üles
ja ma näitan sulle, mis peab sündima pärast seda!"
Nii pöördus 4. peatükk olevikust tulevikku.
Hakati vaatama, mis on tulemas.
Kas tulevikus on midagi juudilikku?
Jah, on küll.
Esimesed kaks peatükki, ehk neljas ja viies,
on väga rahumeelsed.
See on pilt taevast kui klaasmerest,
millel on roheline smaragdist vikerkaar ja suur valge troon.
Kõige üle valitseb rahu, kõik on paigas ja kontrolli all.
Johannesele näidati taevas, et mis iganes ka maa peal ei juhtuks
ja millised iganes probleemid siin ka poleks,
üleval taevas on alati rahu.
Jumalal on täielik kontroll.
Miski pole Jumala kontrolli alt väljas.
Üks väike tüdruk läks pühapäevakoolist koju,
lauldes üht uut laulu,
aga ta ajas ühe sõna segamini.
Ta laulis: "Jumal on endiselt kuuldel, Jumal on endiselt kuuldel."
Mis on ka armas tõde.
Samas, kui talle oli õpetatud: "Jumal on endiselt troonil".
Kõigi maiste murede ja raskuste juures, mis kristlastel on,
peame vaatama üles ja nägema,
et Jumalal on ikka rahulikult kontroll kogu toimuva üle.
See on imeline, rahumeelne pilt.
Värviline pilt.
Trooni ümber on 24 vanemat.
Kõik Ilmutuse raamatus väljatoodud numbrid on väga olulised.
Soovin, et inimesed pööraks rohkem tähelepanu numbrile 24,
kui numbrile 666.
Number 24 on väga tähtis.
Miks 24 vanemat?
Leiame vihje sellele hiljem, aga annan ühe juba ka nüüd.
24 = 12+12.
See on kõik.
Mida see siis tähendab?
Mis see 12+12 on?
See on 12 Iisraeli suguharu + 12 apostlit.
Vanad ja uued Jumala inimesed on ikka osa Jumala kutsumusest.
Seega 12+12.
Annan teile pärastiseks veel ühe vihje, et te teaks.
Uude Jeruusalemma on sisse kirjutatud 24 nime
ehk 12 suguharu ja 12 apostlit.
Seal see on jälle.
See ütleb meile, et Iisrael pole Jumala eesmärkidest väljas.
12 Iisraeli suguharu ja 12 koguduse apostlit
on ühiselt osa Jumala plaanist ja jäävad seda alatiseks.
24 vanemat üleval taevas,
kes esindavad mõlemalt poolt Jumala inimesi.
Aga nüüd tuleb kriis.
On üks kirjarull, mis on suletud seitsme pitseriga.
Selle sisse on kirjutatud maailma ajaloo tagasiarvestus.
See on pitseriga suletud.
Johannes hakkab nutma, sest ta mõistab,
et Jumal tahab kasutada maailma lõpetamiseks inimest.
Aga Ta ei leia kedagi väärilist selliseks võimsaks ülesandeks.
Mitte Jumal ei tee maailmale lõppu peale,
vaid Ta tahab, et inimene teeks seda Tema eest.
Aga kes on selleks piisavalt suur, tugev ja kõige õigem?
Kes on selleks kõige väärilisem?
Taevas on rahulolematus.
Inglid küsivad: "Kust küll Jumal leiaks kellegi sellise,
keda Ta saaks usaldada kogu maailma ajalugu kokku võtma?"
Ajal, kui Johannes südamest nutab...
Kas teate, miks ta nutab?
Sest kui selleks kedagi ei leidu, tähendab see, et ajalugu ei peatu
ja jätkub olemasolevas segaduses, mida keegi korda ei sea.
See on hirmutav mõte.
Just sellega tänapäeva uskmatud aga silmitsi seisavadki -
väljavaatega, et selline ilmaelu jätkub igavesti.
Milline väljavaade!
Keegi peab selle kokku võtma, korda tegema ja vabastama.
Aga kes seda teeks?
Johannes küsib, kust küll Jumal leiab kellegi inimese, kes seda teeks?
Ja siis ta näeb kedagi, kes saaks seda teha.
See keegi on erakordne kooslus lõvist ja tallest.
Johannes näeb seal kogu aeg pilte.
Kõik taevas olev on tema jaoks pildivormis.
Seal on igasugused olendid.
Ja siis ta näeb kedagi, kes on kui mees ja samas lõvi.
Ja samas see mees näeb välja ka kui tall.
Igatahes teadis ta, et tegu on juudist lõviga.
Olete te kunagi näinud juudist lõvi?
Johannes nägi.
Ta teadis, et see on Juuda lõvi.
See on juutide kuninga tiitel.
On olemas juutide kuningas, kes eemaldab kõik pitserid
ja paneb maailma jaoks aja tiksuma, et see siis mingi hetk kokku võtta.
Imeline mõiste.
"Juuda lõvi" mõiste leiab juba kusagilt 1. Moosese raamatust.
See on 1. Moosese raamatus, kuid saate selle siis ise üles otsida.
Aga see on tall.
Palun ärge saage sellest valesti aru.
Olen näinud nii paljusid pilte lõvist ja tallest,
kus tall on väike, 3-nädalane villapalli moodi asi.
Olete näinud seda vitraažakendel ja kirikupiltidel?
See pole mingi tall!
Ilmutuse raamatu tall on täiskasvanud isane lammas,
kes on 1-aastane ja kellel on seitse sarve.
See pole mingi väike armas lambuke.
Eelistan mitte kasutada sõna "tall".
Tõlgiksin selle siin hoopis "oinaks".
Te ei tahaks olla ühes toas aastase ja seitsme-sarvelise oinaga.
Ma ütlen teile - see pole pilt nõrkusest või alandlikkusest.
Kaugel sellest!
See on üks tugeva looma pilt.
Olin aastate eest karjane, see oli mu töö.
Minu esimene töö karjasena oli võtta väikesed pimedad lambad,
kui nad olid sündinud...
Nad sünnivad tihti pimedana.
Ma pidin võtma niidi ja nõela ja õmblema nende silmalaud üles,
et nad näeksid.
Tunnen siiani seda väikest loomakest oma süles
ja seda, kuidas annan talle nägemise.
See oli väga liigutav töö.
Aga need väikesed lambukesed on väga abitud ja nõrgad.
See pole pilt Jeesusest!
Ta on oinas.
Aastane sarvedega oinas.
Aastane oinas aga on samaväärne umbes 30-aastase mehega.
Ka paasapühade lammas, kes tapeti Egiptusest tulles,
polnud väike villakerast lammas, vaid aastane oinas.
Rägastikku kinni jäänud oinas,
mille Aabraham Iisaki asemel ohverdas,
oli täiskasvanud oinas, kelle sarved olid okstesse kinni jäänud.
Kas see meenutab midagi?
Oinas, mis on samaväärne varastes 30'dates oleva mehega
ja pea okstes/okastes kinni. Sama mäe tipus.
Aga see on teine lugu.
Viimaks on keegi, kes avaks pitserid,
alustaks ajaloo kokkutõmbamisega ja korrastaks siinse segaduse,
tegeledes maailmas oleva kurjusega.
Jumal tänatud, et on keegi, kes teeb seda, mida Jumalal on vaja.
Oinas ja lõvi on paljudel põhjustel väärt seda tegema,
aga toon välja kaks põhjust.
Esimene on see,
et Ta on ise võidelnud hea ja kurja võitlust siin maailmas
ja võitnud.
Võitnud kõige hullema, mida kuri sai Talle teha.
Nad ründasid meie Issandat kõigega, millega said,
kui Ta maa peale tuli,
naelutades Ta viimaks ristipuu külge ja riputades Ta üleni alasti üles.
Nad tegid omalt poolt kõige hullemat, aga Ta võitis,
võidutses nende üle ristil.
Tema on see, kes lõpetab ajaloo.
Teda on juba kiusatud nagu meid.
Ta on juba läbinud selle, mida meie läbime.
Ta on kogenud kiusatusi nagu meiegi,
aga Ta võitis sellegipoolest.
Tema on see, keda Jumal saab usaldada,
et asi saaks õigesti tehtud ja ajalugu lõpetatud.
Teine põhjus on see,
et Ta suri selleks,
et keegi ei peaks leidma oma lõppu, kui maailm lõpeb.
Ta on valanud inimrassi eest oma vere.
Ta on seal selle jaoks, kes väärib inimrassi lõpetamist,
sest Ta tegi kõik, mis suutis, et päästa iga inimene.
Tänu sellele on Ta seda ka väärt.
Seepärast inglid ülistavadki Teda: "Sina oled väärt.
Oled valanud oma vere iga suguharu, keele ja rahva eest."
Seega Jumal saab anda Su kätte selle suure ülesande
ja öelda: "Toome ajaloo lõpule."
See on kolmas kirjakoht, mis mainib juute.
Ta on juutide kuningas.
Lõvi Juuda suguharust.
Tema lõpetab kogu protsessi, mis lõpetab ajaloo.
Jumala jaoks.
Ta tegeleb kõige halvaga maailmas, tehes seda Jumala heaks.
Nüüd aga jõuame 7. peatüki juurde.
Seal näeme väga otsest kirjakohta juudi rahva kohta.
Jõuame nö suure viletsuseni
ja see on suur viletsus.
Kohutavad asjad hakkavad juhtuma, meenutades Egiptuse katkusid.
Aga kui 2. Moosese raamatus kõik need katkud Egiptust tabasid,
siis me leiame imelise asja, et juute need ei puudutanud.
Kui Niilus muutus vereks ja kui konnad tulid.
Kui kari hukkus.
Kui väga palju halbu asju juhtus, oli siiski väike osa Egiptusest,
kus neid asju ei juhtunud.
Seda väikeses Gooseni maakonnas.
Jumal kaitses oma inimesi läbi kõigi nende jubedate katkude,
nii et need katkud ei puutunud neid.
Ilmutuse raamatu 7. ptk.'s loeme sama asja kordumisest.
Katkud tabavad maailma.
Veerand maailma populatsioonist sureb.
Jubedad haigused, rohutirtsud, igasugused jubedad asjad.
Ja üle kõige maavärinad.
Ajaloo kell on pandud tiksuma.
Aga on teatud inimesed, keda kaitstakse nende hädade eest.
Neid kaitstakse nende hädade keskel.
Ja nendeks on 12 Iisraeli suguharu.
Jumal ütleb Ilmutuse 7. peatükis: "Hoidke kõik häving hetkeks tagasi!"
Ta hüüab inglitele, kellele on antud luba seda kahju teha,
et nad ootaks, kuniks mõned inimesed on ära pitseeritud.
Kuniks nende otsaesisele on pitser pandud,
et kaitsta neid kogu juhtuva eest.
Ta nimetab 12 000 ühest suguharust ja 12 000 teisest,
järjestades sedasi kõik 12 Iisraeli suguharu.
Nii on ajaloo lõpus ilmselgelt endiselt olemas
ka Iisraeli 12 suguharu.
Iga suguharu mingi osa on Jumala poolt kaitstud,
kui suured raskused tulevad.
Nende koguarv on 144 000.
Vahet pole, kas see number on täpne, umbkaudne või sümboolne.
Mida iganes see ka ei tähendaks -
kindel arv igast 12-st suguharust ei kannata üldse
selle kohutava aja vältel.
Mida see meile ütleb?
See ütleb, et Jumal muretseb ikka veel juutide pärast
ja tahab hoida neid, kuni lõpuni välja.
See ütleb meile, et Jumal pole ühtegi suguharu kaotanud.
Ta teab, kus nad on.
Ta lubas kõik need 12 suguharu tuua tagasi nende maale,
mida Ta pole veel teinud.
Ta on paljud neist tagasi toonud, aga mitte kõiki.
Aga lõpuks on 12 Iisraeli suguharu,
ja Jumal kaitseb neid just nagu Ta tegi seda Egiptuses.
Ta kaitseb neid kõigi hädade eest, mis maailma tabavad.
Iisraelil on seega tulevik.
Jumal ise garanteerib selle,
et Iisraelil oleks tulevikku, kuni ajaloo lõpuni välja.
Jeesus ütles muide kord maa peal olles,
et see sugupõlv ei hävi kunagi.
Isegi, et taevas ja maa hävivad, siis see rahvas jääb alatiseks alles.
Jeremija ütles: "Kuni päike paistab ja merelained lainetavad,
nii kaua on see rahvas minu ees rahvas."
Iisrael tähendab igavesti kestvaid inimesi.
Miks? Sest nad on igavese Jumala rahvas.
Selle pärast on nad ka 2000 aastat ellu jäänud,
ilma oma maata, oma rahata, oma sõjaväe- ja keeleta.
Ometi on nad ellu jäänud.
Neid on kahel korral oma maalt välja visatud
ja nad on kahel korral ka tagasi tulnud.
See on enneolematu! Ükski teine rahvas pole seda teinud.
Aga kui viimased suurimad raskused maailma tabavad,
pitserid avatakse
ja maailma ajaloo kell hakkab tiksuma,
siis on nemad Jumala poolt kaitstud.
Kuni lõpuni välja.
Üllatav on see, et kristlased ei ole kaitstud
nende suurte raskuste ajal.
See on natuke šokeeriv.
Jumal kaitseb juute, kuni lõpuni.
Paljud kristlased aga surevad.
Muide, kohe järgmine osa 7. peatükist
räägib suurest hulgast inimestest, mitte maa peal, aga taevas.
Eh siis ajal, mil juute kaitstakse maa peal,
lohutatakse paljusid kristlasi taevas.
Neid kirjeldatakse Ilm. 7:14 nii:
Need on need, kes tulevad suurest viletsusest."
Nemad on need, kes tulevad suurtest raskustest.
See tegusõna on väga tähtis.
See tähendab, et nad on olnud suures viletsuses.
Ärge uskuge kristlasi, kes ütlevad, et meid päästetakse enne raskusi.
Uus Testament ei ütle seda kordagi.
Me peame olema selle kesel,
aga me peame ka sellest välja tulema.
Seal mainitud tegusõna tähendab, et me tuleme ükshaaval.
Mitte kõik üheskoos, vaid ükshaaval.
Need on need, kes tulevad suurest viletsusest."
Pole kahtlustki, kuidas nad tulevad - läbi märtrisurma.
Nad tulevad läbi suremise.
Nad tulevad,
sest neid on tagakiusatud ja tapetud Jeesuse pärast.
Sellepärast ongi nad taevas ja Jumal pühib nende pisarad.
Milline armas lubadus see on!
Päikese kuumus ei kõrveta neid enam.
Sest päike hakkab seda maailma väga hullusti kõrvetama.
Aga neid lohutatakse taevas, sest nad surid Jeesuse pärast.
Suurel hädaajal saab olema rohkem kristlastest märtreid,
kui kunagi varem.
Aga nad lähevad otse taevasse,
kus Jumal on nende karjane ja kannab hoolt nende eest.
Nii on meil veider kontrast selle vahel, et juute kaitstakse maa peal -
või vähemalt osasid juute nende suguharudest,
aga kristlasi ei kaitsta maa peal, vaid neid lohutatakse taevas.
Pärast Jeesuse eest märtrisurma minemist.
See on raskesti mõistetav, ma tean.
Mainisin kristlasi,
sest inimesed loevad sellest kohe pärast juutide kaitsmise teemat.
Samas on meie tänaseks teemaks siiski Iisrael,
mistõttu olen võtnud neli kirjakohta Ilmutuse raamatu algusest,
mis seostuvad kuidagi juudi rahvaga.
1. peatükist salm 7:
"Iga silm saab teda näha, ka need, kes tema on läbi torganud."
Peatükkidest 2 ja 3
kaks saatana sünagoogi, mis kiusavad kristlasi.
Kuuendast peatükist või pigem viiendast,
otsitakse kedagi väärilist, kes paneks ajaloo jaoks kella tiksuma.
Meile on öeldud, et see on juut.
Juutide kuningas, kes lõpetab Jumala heaks ajaloo.
Nii et me oleme ühe juudi kätes ja seda kuni lõpuni välja.
Ja viimaks 7. peatükist,
et igast juudi suguharust on osad kaitstud
läbi suure hädaaja maailmas.
Kuigi paljud kristlased lähevad sel ajal märtritena taevasse.
Mu aeg on otsas.
Ei, 26 sekundit on veel.
Jätan selle siiski kasutamata, oodates teid tagasi 15 minuti pärast.
Siis vaatame ülejäänud Ilmutuse raamatut,
kus põhirõhk ei ole Iisraeli rahval, vaid Iisraelil kui kohal.
Ajalugu lõppeb Iisraelis.
Kohas kui sellises.
Seega tulge 15 minuti pärast tagasi ja siis vaatame seda.
Me uurime Ilmutuse raamatut
ja oleme jõudnud oma seeriaga "Iisrael Uues Testamendis" lõpuossa.
Ilmutuse raamatu 1. osa rõhuasetus tundub olevat Iisraeli rahval.
Aga teises pooles see muutub
ja rõhuasetus läheb asukohale nimega Iisrael.
Rõhuasetus muutub demograafilisest geograafiliseks.
Evangeelium lõpeb seal, kus see algas - Pühal maal.
Seal meie kristlik usk algas ehk siis Jeruusalemmas
ja seal see ka lõpeb.
See ei lõpe Ameerikas.
Ega Euroopas.
Vaid Jumala Pühal maal.
Fookus läheb Lähis-Idale, tõotatud maale
ja eriti juutide pealinnale.
Meie kristlik tulevik saab olema maa peal, mitte taevas.
Meile tuttaval territooriumil, mida teame juutide omana.
Üllatus asendusteoloogia-poistele!
Nad võtavad Uue Testamendi täitumata ettekuulutusi
nagu Vana Testamendi omi, neid vaimulikustades
ja neid mitte otseselt võttes.
Võttes neid sümboolselt ja seostades neid vaimulike asjadega.
Nad võtavad Iisraeli kohta mainitu ja seostavad seda kogudusega.
Rääkisime eelmises tunnis 12 Iisraeli suguharust.
Muide, kas märkasite, et üks 12'st suguharust on puudu?
Kas keegi märkas seda?
Daani suguharu oli puudu.
Sest üks 12'st suguharust
ei käitunud õigesti ega kuulanud Jumalat,
mistõttu nad kadusid ajaloost.
Ja Efraimi suguharu asendas selle.
Joosepi suguharu sai jagatud kaheks, et asendada Daani suguharu.
Selline on põhjendus.
Sama on ka 12-apostliga - üks neist on kadunud.
Juudas Iskariot.
Tema tuli asendada Mattiasega.
Meil on 12 suguharu,
millest üks läks kaotsi ja tuli asendada
ja 12 apostlit, kellest üks kadus ja ta tuli asendada.
Aga mõlemaid on jätkuvalt 12.
Tuleviku osas kehtib üks fakt, mis on täiesti kindel.
Jeesus tuleb tagasi.
Ja kui Jeesus tagasi tuleb, siis Ta tuleb ihulikul kujul.
Seega saab Ta tulla tagasi vaid ühte kohta.
Kui oled oma kehas, saad olla ainult ühes kohas korraga.
Loogiline, eks?
Kui inimesed ütlevad mulle:
"Hr. Pawson, meeldiv tutvuda ka ihulikult",
siis vastan alati: "No ma tavaliselt olengi oma ihus."
Seega pean olema ühes kohas korraga.
Pean täna siin olema ega saa olla kodus oma naise juures.
Kui eksisteerird ihulikul kujul, saadki olla vaid ühes kohas korraga.
Teate, ma ei hinda inimesi,
kes ütlevad: "Oleme teiega reede õhtul vaimus."
Mulle ei meeldi jutlustada inimestele, kes on minuga vaimus.
Kolm neist on siin esireas.
Eelistan palju rohkem, et oleksite siin ihus nagu minagi.
Nii et me kõik saame täna olla ainult ühes kohas.
Kui Jeesus naaseb ihulikul kujul, saab Ta olla ühes kohas
ja me teame, kus see on.
Samas kohas, kust Ta lahkus.
Ta tuleb tagasi Õlimäele,
sest see on see, kust Ta lahkus.
Isegi Vana Testamendi prohvetid ütlevad,
et see on see, kuhu Ta tagasi tuleb
ja kus me ühineme Temaga.
Sinu esimene tasuta lend Pühale maale.
Ootate seda?
See kokkutulek tuleb nii suur,
et ükski staadion maailmas ei mahutaks kõiki neid inimesi ära,
nii et see saab toimuma õhus.
Milline kokkutulek!
Mu vanaisa on maetud kohta nimega Newcastle upon Tyne,
mis asub Põhja-Inglismaal.
Tema hauakivil on ta nimi - David Ledger Pawson
ja tema surma-aasta 1934,
nii et ma vaevu tundsin teda.
Ja siis on seal veel paar sõna: "Milline kokkutulek!"
Olen näinud inimesed seda vaatamas,
kes vist mõtlevad: "Milline imelik küll sinna maetud on?"
Ta ei võtnud seda Piiblist,
vaid ühest vanast metodistide kirikulaulust.
Aga see viitab suurele kokkutulekule.
Ikka kohe suurele kokkutulekule.
Kui teile ei meeldi valjud kokkutulekud,
siis soovitan teil mitte osaleda.
Seal saavad trompetid mängima ja inglid hüüdma
ning ega minagi seal vagusi püsi.
Milline kokkutulek!
Ta naaseb maale ja teeb seda ihulikul kujul.
Seega tuleb Ta ühte kohta
ja selleks on see sama koht, kust Ta lahkus.
Ja kristlased kohtuvad Temaga seal.
Üllatus, üllatus!
Mõnele see saabki üllatus olema.
Kristlastele, kes on Iisraeli ja selle inimesed juba unustanud.
Kahjuks aga tuleb selle ja praeguse aja vahel
käia läbi suurtest raskustest.
Läbi suure viletsuse.
Sõna "tribulation" (eest k viletsus) tuleb ladina sõnast "tribulom".
Kas olete kunagi näinud tribulomi?
Ma nägin ühte Iisraelis mõned kuud tagasi.
See on üks suur puust kelk,
mille pealpool on palju auke
ja neisse aukudesse on surutud teravad kivid.
Eesel veab seda kelku üle maisi, et eraldada varred nisust
ja need kelgu all olevad teravad kivid purustavad kogu maisi.
See ongi tribulom,
millest tuleb sõna ing.k sõna "tribulation" ehk viletsus
ja sõna "trouble" ehk raskused.
See tähendab olla raske asja all, mis rebib meid tükkideks.
See on väga tugev sõna
ja seda kasutatase ka siin, Ilmutuse raamatus.
Suurte raskuste ajal domineerib maailma miski,
mida ma nimetan ebapühaks kolmainsuseks.
Te ju teate, mis püha Kolmainsus on - Isa, Poeg ja Püha Vaim.
Aga ebapüha kolmainsus on sellest nagu võlts peegeldus.
Isa asemel on saatan, Poja asemel antikristus
ja Püha Vaimu asemel on valeprohvet.
Antikristus ei tähenda Kristuse vastast,
vaid see tähendab Kristuse asemel olemist.
Nagu asendus-Messiat.
Teame, et see Messiase aseaine lubab maailmale rahu ja turvalisust.
Ta on alguses väga teretulnud, sest ta suudab seda pakkuda.
Kas olete tähele pannud,
et kui Jeesust kiusati esimesel kohtumisel saatanaga,
siis saatan pakkus talle antikristuse kohta.
Saatan ütles: "Kummarda minu ees
ja ma annan sulle kõik maailma kuningriigid."
See oleks teinud Jeesusest antikristuse.
Ühel päeval võtab keegi saatanalt selle pakkumise vastu
ja temast saab Kristuse asemik.
Saatan annab talle võimu kõigi maailma kuningriikide üle.
Neid ei kutsuta kaheks inimolendiks ebapühas kolmainsuses,
vaid neid kutsutakse metsalisteks või loomadeks.
On öeldud, et üks neist tuleb merest ja teine maa pealt.
Ilmselgelt kasutatakse neid sõnu metafooriliselt või sümboolselt,
aga need peavad millelegi osutama.
Annan teile nüüd vaid mu enda arusaama sellest.
Ma ei ütle, et see oleks õpetuslik tõde,
aga meri on tavaliselt rahvaste meri.
Paganate meri.
Seega usun, et antikristus on pagan, mitte juut.
Aga valeprohvet tuleb maa pealt.
Maa viitab Pühakirjas tavaliselt Iisraeli maale.
Kas võib siis olla, et antikristus on pagan
ja valeprohvet on juut?
Ja omavahel toovad nad Lähis-Idale rahu,
allkirjastades omavahelise lepingu.
Taaniel ütles, et nii juhtub.
Spekuleerin selles osas sammukese veelgi kaugemale.
Kas võib olla, et antikristus on araablane?
Ja valeprohvet on juut?
Kui jah, siis nad saavad mõlemad väita,
et nad on Aabrahami järeltulijad.
Mõnes mõttes oleks see vale väide.
Aga sellist stsenaariumit suudan ma väga lihtsasti ette kujutada.
Iisraeli inimesed igatsevad täna nii meeleheitliult rahu järele,
et usun, et nad oleksid sellise lepinguga nõus
ja võtaksid selle meeleldi vastu.
Taaniel ütleb meile, et see leping on 7 aastane rahuleping,
aga see nurjub poole pealt täielikult
ja sellest saab kõige kohutavam diktaatorlus
ja kõige kohutavam ahastus, mida maailm on kunagi näinud.
Ilmutuse raamat teeb selle kristallselgeks,
kui kaua see suur raskus kestab.
Ühes kohas on öeldud, et kolm ja pool aastat.
Teises kohas öeldakse, et ajaks, aegadeks ja pooleks ajaks.
Või kolmeks ja pooleks ajaks.
Teises kohas öeldakse, et 42 kuud.
Veel ühes kohas öeldakse, et 1260 päeva.
Mitu korda ja mitut moodi peab Jumal midagi ütlema,
enne kui me aru saame?
Kohutavad raskused maailmas ainult kolmeks ja pooleks aastaks.
Teate, et see on ajaloos juba korra juhtunud?
See juhtus 170 paaritut aastat enne Jeesust.
Püha maa võeti üle,
kuna sinna tungis sisse süürialane nimega Antiochus Epiphanes.
Ta oli kohutav.
Ta ainult ei vallutanud Iisraeli, kogu maad okupeerides,
aga ta võttis ka templi ja ohverdas selle altaril sea.
Templi pühal altaril.
Ta pühendas templi Zeusile.
Zeusile, kes on paganate jumalate kuningas.
Ta muutis kiriku lõbumajaks ja täitis selle prostituutidega.
See oli Iisraeli jaoks kohutav ja tume madalaeg Antiocuse ajal.
Taaniel kutsus seda aega "hävituse koletise" ajaks.
Jeesus kasutas seda sama fraasi
ja ütles, et lõpuaegadel juhtub see uuesti.
Mees, kes asetab ennast templisse.
Mees, kes on seadusetu ega oma ühtegi autoriteeti enda kohal.
Diktaator, kes nõuab ülistust.
Ta kombineerib religiooni poliitikaga
kõige kohutavama türannia ajal, mida maailm eales on näinud.
Kõik see tuleb kohutava raskuse ajal.
Selle keskpunktiks on Jeruusalemm.
Jeruusalemmast tulebki antikristus.
Kuidas aga saaks paganast antikristus valitseda Jeruusalemmast,
kui ta ei sõlmiks lepingut juudist valeprohvetiga.
Prohvetiga, kes suudab teha imesid ja petta isegi kristlasi.
Sellest tuleb kohutav aeg.
Jeesus ütles: "Ja kui Issand ei oleks nende päevade arvu kahandanud,
siis ei pääseks ükski". (Markuse 13:20)
Jumal tänatud, et Tema käes on ikka kontroll
ja Ta hoiab seda väga väikeseks ajaks ehk 42 kuuks.
1260 päeva.
Kolm ja pool aastat.
Kuidas iganes sa seda lugeda soovid.
Selle aja jooksul tuleb Jeesuse jaoks tuhandeid märtreid.
Tuhandeid.
Aga on kaks erilist, kellele Pühakiri tähelepanu pöörab.
Seda Ilmutuse raamatu 11. peatükis.
Nad on Jeruusalemmas endas.
Kaks Jeesuse tunnistajat, kes maksavad suurimat hinda.
See juhtub antikristuse Jeruusalemma valitsemise ajal
ja need kaks kõnelevad tõde.
Nad on erakordsed tunnistajad, sest neil on Eelija vägi,
et valitseda vihma üle.
Neil on vägi tuua nuhtlusi ja haiguseid.
Neil on vägi tuua taevast tuli alla.
Aga nende tunnistusi eiratakse.
Antikristus tellib lõpuks nende surma
ja nad tapetakse Jeruusalemma tänavatel
ning jäetakse sinna.
Nad on Jeruusalemmas viimased tõe tunnistajad
sellel kohutaval ajal.
Siis aga juhtub midagi imelist.
Nende kehad lebavad kolm päeva tänaval
ja siis nad tõusevad püsti.
Nad ärkavad uuesti ellu
ja tõusevad kõigi nähes taevasse.
Milline viimane usutunnistus!
Me ei tea, kes nad on või mis on nende nimed.
Palju spekulatsioone, on need Mooses ja Eelija jälle või...
Ei, kaks tunnistajat,
kelle osas mina usun, et nad on messiaanlikud juudid.
Viimased Jeesuse tunnistajad antikristuse valitsuse pealinnas.
See on dramaatiline tunnistus
ja kõik see juhtub Jeruusalemmas.
Kogu maailma tähelepanu keskpunktiks
on Jeruusalemm.
Ja kui siis telekad veel endiselt olemas on,
saab näha ka
nende kahe märtri kehasid tänaval lebamas.
Terve maailm näeb seda.
Teisisõnu - täpselt nagu nende Issand Jeesus,
surevad ka nemad kolmeks päevaks,
tõustes seejärel üles ja minnes taevasse.
Milline viimane tunnistus!
Milline meeldetuletus kogu maailmale ja eriti Jeruusalemmale
sellest, mis juhtus seal samas linnas 2000 aastat tagasi.
Nüüd aga tahan vaadata 12. peatükki.
Mitte selle pärast, et mina arvaks, et see on Iisrael,
aga selle pärast, et paljud arvavad, et on.
Mõtlesin siis, et vaataks seda teiega koos.
Meil on 12. peatükis kõige ebatavalisem pilt,
kus on kolm karakterit.
Esimene on naine,
teine on poiss,
kes pole tegelikult veel sündinud.
Ta on endiselt oma ema üsas.
Ja kolmas on üks suur ja kole lohe või madu.
Ta küürutab naise jalgade juures,
kui naisel on raskusi poisi sünnitamisega.
Lohe ootab, et saaks selle poisi tappa.
See on väga dramaatiline stseen.
Sellele järgneb see, et saatan visatakse taevast välja.
Koos kolmandikuga inglitest.
Täna me kutsume neid deemoniteks.
Selline pilt siis.
Pole kahtlustki, kes see lohe on.
Teda kutsutakse muistseks maoks.
Ta on saatan ise.
Aga kes on see naine?
Ja kes on see poiss, kelle naine sünnitab?
Läbi aegade on inimesed arvanud, et see poiss on Jeesus
ja kuradit on kuvatud selliselt, et ta tahab hävitada poisi pärast sündi.
See viitab kõikide väikeste poiste tapmisele Petlemmas.
Aga mida see keset Ilmutuse raamatut teeb?
See juhtus ju 2000 aastat tagasi.
Kui arvate, et sündiv poiss on Jeesus,
siis ilmselgelt on see naine Maarja.
See on tõesti traditsiooniline tõlgendus sellest kirjakohast.
Eriti rooma katoliku kirikus.
Kirjelduse järgi on naisel peas kroon, millel on kaksteist tähte,
mis paistavad sinise taeva taustal.
Kas teate, et see on Euroopa Liidu lipp?
Ja see tuleb otse välja Ilmutuse raamatu 12. peatükist.
See on 12-tähega ring, millel on sinine taust.
Inimesed arvasid algul, et see sümboliseerib 12 riiki,
mis ühinesid Euroopa kogukonnaga.
Üldse mitte!
Sest nüüd on ju Euroopa Liidus rohkem kui 12 riiki.
Nad pole sinna tähti juurde lisanud nagu Ameerika lipuga tehti.
See oli katoliku usu mõju Euroopale,
kindlustamaks, et sellest tuleks Euroopa lipp.
Läbi Saksamaa Demokraatliku partei, kus paljud olid katoliiklased.
See oli paavsti viis saada Euroopa oma halduse alla.
Või siis katoliku kiriku halduse alla.
Nii peame elama nüüd Euroopas,
millel on 12 tähega lipp, mis on sinisel taustal.
See on võetud otse Ilmutuse raamatu 12. peatükist.
Reformatsiooni ajal
ei tahetud aktsepteerida, et emaks on Maarja.
Ilmselgetel põhjustel.
Sest Euroopas ülistati Neitsi Maarjat nii palju,
et protestantlikud reformaatorid tahtsid Maarjast lahti saada.
Aga see tekitas neile probleemi.
Kui beebi, kes on sündimas ja keda kurat tahab hukata,
on Jeesus,
siis kes on nüüd ema?
Nii otsustasid nad, et emaks on Iisrael.
Et Iisrael on Jeesuse ema.
Iisrael kaudselt oligi.
Aga nende mured algasid mõttest, et sündiv beebi on Jeesus.
Aga kui seda kirjakohta hoolikalt lugeda,
siis te näete, et see ei juhtunud 2000 aastat tagasi.
See juhtub suure viletsuse ajal.
See juhtub sellel ülitähtsal viimasel perioodil.
Sest see ema, olles oma poja ära sünnitanud,
veedab 1260 päeva kõrbes ja Jumal valvab tema üle.
Seega tuleb kogu selle teema osas ümber mõelda.
Mina usun, et see naine on Kristuse kogudus suurte raskuste ajal
ja poiss, kes sünnib, on sel ajal uuestisündivad inimesed.
Kurat aga on nii vihane pärast taevast langemist,
et poiss, kelle osas kurat teab, et ta on sündinud rahvaid valitsema,
üritab seda poissi sihikindlalt hävitada.
Ja siis ka märtreid.
Kirik aga põgeneb kõrbesse,
tuues ka suurte raskuste ajal ilmale uusi kristlasi.
See on minu arvamus ja ma jätan selle teile mõtlemiseks,
aga ma ei usu, et see peatükk räägib midagi Iisraelist.
Kui läheme nüüd tagasi Jeruusalemma juurde,
kus antikristus ja kaks tunnistajat on olnud
ja kus antikristus toob esile häbituid ja Jumalat pilkavaid väiteid.
Huvitaval kombel pole sellele linnale nime antud,
aga meile on antud palju vihjeid.
See on linn, milles on tempel.
Templis on kohus juutidele ja kohus paganatele.
See on linn, mida on kutsutud suureks ja pühaks.
See on linn, mida paganad tallavad 42 kuud.
Seda linna on vaimses mõttes kutsutud Soodomaks
ehk patu kohaks
ja Egiptuseks ehk orjuse kohaks.
Aga kõige tähtsam vihje, mis meile antud on, on see,
et selles linnas löödi Issand risti.
Sellest selgem ei anna enam ollagi.
See on Jeruusalemm.
See on selle mehe peakorter, kes väidab end olevat Jumal.
Teda üritatakse ka tappa, aga ta tuleb tagasi elule.
Teda ülistatakse.
Vaatame siin midagi.
1. Johannese kirjas on öeldud, et antikristus on tulemas,
aga maailmas on juba palju antikristuseid.
Teisisõnu - tulevikusündmused saadavad oma varjud endast ette.
Sellepärast ongi kristlased väga palju eksinud,
olles arvanud, et keegi on päris antikristus,
samas, kui nad olid vaid üks antikristustest.
Mõistate?
Inimesed arvasid, et Napoleon on antikristus.
Nad arvasid, et Adolf Hitler on antikristus.
Arvati ka, et Jossif Stalin on antikristus.
Tänapäeval on inimesed arvanud, et kolonel Gaddafi on antikristus,
Henry Kissinger on antikristus.
Olete te kuulnud neist?
Aeg-ajalt ütleb ikka keegi, et ta teab, kes on antikristus
ja tullakse välja järjekordse teooriaga.
Üks Ameerika jutlustaja käib mööda maailma ringi
rääkides kõigile, et see on kuningas Husseini vennapoeg.
Olete kuulnud?
Vaadake, kui õige antikristus tuleb, siis selles pole kahtlustki.
Aga maailmas on palju antikristuseid.
Nii et ärge ehmuge, et keegi on leidnud õige antikristuse.
Kuniks ta tuleb päriselt ja me teame kõik, kes ta on.
Tal on lubatud rünnata Jumala rahvast.
Nad pole tema eest kaitstud.
Siis peame õppima, kuidas selles vastu pidada.
Ta on hävituse koletis.
Tal on ülemaailmne autoriteet
mitte ainult Euroopas, vaid kogu maailmas.
Tal on selline kontroll majanduse üle, et keegi ei saa midagi osta ega müüa.
Isegi toitu ei saa osta, kui sul pole just märki laubal või käel.
Metsalise märk - 666.
Milline märkimisväärne number!
Ärge küsige, mida see tähendab. Ma ei tea.
Kohe aga, kui ta tuleb, võin öelda.
Oi, kuidas selle numbri üle spekuleeritakse!
Hollywood teab seda numbrit, tehes sellest filme.
666 - mis ka selles nii erilist on?
Ideaalne number on hoopis 7.
Saatan on keegi,
kellel jääb igas mõttes täiuslikkusest puudu.
Ta on 666.
Kui ta oleks täiuslik Kristus, siis ta oleks 777.
Tegelikult ei oleks, sest Jeesuse nime number on 888,
mis on paremgi veel, kui täiuslikkus. Parem, kui 777.
Saatan on keegi, kellel jääb igas mõttes kõigest puudu.
Kuid me mõistame selle numbri tähendust siis,
kui ta tuleb.
Kui see aga pole sulle tätoveeritud või su käe sisse või otsaette sisestatud
siis sa ei saa enam toidupoodi minna,
sest sa ei saa oma käe abil maksta.
See on väga tõsine asi.
Ilmselgelt tulevad väga rasked ajad.
Pole ime, et naine peab põgenema kõrbesse,
et jääda ellu kusagil linna-aladest eemal.
Antikristus peab ilmuma enne Kristust.
Seega teame, et Kristus pole veel nurga taga,
sest antikristus pole veel ilmunud.
Millal ta ilmub? Keegi ei tea. Ta võib tulla kiiresti, aga me ei tea.
Saatan on juba selle maailma jumal, prints ja valitseja.
Ja nagu Johannes oma kirjas ütleb: "Me teame, et meie oleme Jumalast
ja et terve maailm on kurja käes." (1. Jh 5:19)
Ehk saatana käes.
Sellepärast peaks kuradi üle iga päev palvetama.
Jeesus käskis seda.
Kahjuks ei anna meie piiblitõlked seda edasi.
Jeesus ütles: "Ja kui te palvetate..."
Iga päev tuleb palvetada nii:
"Meie Isa, kes sa oled taevas, pühitsetud olgu sinu nimi!" jne.
Ja lõpus on: "Ja ära saada meid kiusatusse,
vaid päästa meid ära kurjast!"
See on see, mida Jeesus tegelikult selles palves ütles.
Mitte, et päästa meid kurjast, vaid päästa meid kurja käest.
See on igapäevane palve, mida Jeesus õpetas meid paluma.
Ärge kunagi alahinnake kuradit!
Ta on geniaalselt nutikas.
Sinust üksi ei ole temale vastast.
Ta on liiga taibukas ja väga petlik.
Nii rajabki ta ka ajaloo lõpus oma kuningriigi siia maa peale
koos oma "käpiknukkudega" ehk antikristuse ja valeprohvetiga.
Nad kontrollivad nii poliitilist kui religioosset sfääri.
Totalitaarne režiim.
Türannia üle maailma.
Aga ainult väga lühikeseks perioodiks.
Nüüd räägin järgmisest kirjakohast, kus mainitakse Iisraeli.
Seda siis Ilmutuse raamatus.
Selleks on teada-tuntud nimi Harmagedoon.
Heebrea keeles tähendab see Megiddo mäge.
Mõni teist on ehk käinud Iisraelis ja näinud seda.
See on vaatamist väärt vaatepilt, aga las ma kirjeldada seda.
Iisrael on väga mägine riik.
Mäed ulatuvad põhjast Liibanonist, kuni Siinai kõrbeni välja.
Mägede vahel on vaid üks vahemik. Ainult ühes kohas.
Seal on tee, kus kunagi oli raudtee.
Sealt saab minna läbi idast läände ja läänest itta.
See on Yisraeli või Esdraeloni tasand.
See on kolmnurkne tasane ala.
Murdekoht mäeahelikus, mis ulatub põhjast lõunasse.
See on suur tasane ala, mida ümbritsevad mäed.
Idas on Karmeli mägi ja põhjas on Galilea mäestik.
Idas on Tabori mägi ja Morija mägi.
Ja lõunas on Samaaria mäestik.
Aga seal on suur vaheala, mis on mägede vahel.
See on dramaatiline koht.
Otse selle tasandi keskel on üks väike mägi.
Megiddo mägi.
Heebrea keeles mägi on "ha". Harmagedoon.
See sõna on jälle teada-tuntud ja Hollywood kasutab seda sageli.
Samuti ajalehed.
Harmagedoon.
Seda kasutatakse vihjates ajaloo viimasele võitlusele.
Aga see koht on läbi ajaloo olnud väga paljude lahingute asukohaks,
sest see on ainus vahemik mäestikutes.
Megiddo mäe jalamil on aga teede ristmik.
See on siiani seal ja sellest saab üle sõita.
Ristmiku üks tee läheb Araabiast Euroopasse,
teine aga Aafrikast Aasiasse.
Megiddos on maailma teede ristmik.
Põhja pool sellest on Naatsareti küla.
Kujutan ette, kuidas Jeesus nõjatus poisina üle Naatsareti mägede
vaatas alla ja nägi, kuidas maailm temast mööda läheb.
Lõunas elavad juudid olid mägedes isoleeritud,
aga põhjas asuvat Galilead läbis terve maailma liiklus.
Selle pärast, et seal oli see maailma ristmik.
See ongi maailma keskpunkt, kuhu Jumal oma inimesed pani.
Galileas oli nii palju rahvuseid,
et see oli nagu lennujaama puhkeruum,
kust kõik sisse-välja käisid.
Seal on peetud ajaloo suurimad lahinguid.
Täpselt seal tapsid vilistid Sauli ja Joonatani.
Ja nende pead pandi Beet-Seani väravate külge,
mis on idas asuv linn.
Seal tapsid egiptlased kuningas Ussija.
Sealt tuli Aleksander Suur.
Sealt tuli Napoleon.
Teate, Winston Churchill, suur Briti peaminister,
tema uskus, et Harmagedoon toimub II Maailmasõja lõpus.
Ja kui Itaalia väed
lükkasid Briti vägesid Aafrikas põhjaranniku poole
ja sakslased tulid alla läbi Kreeka ja Kreeta,
siis ta nägi, et Briti armee on Harmagedoonis lõksus.
Nad olid itaallaste ja sakslaste vahel.
Seega ta saatis sinna rühma ohvitsere,
et uurida seda tasandit
ja valmistuda II Maailmasõja viimaseks lahinguks.
Ta eksis, sest itaallased ja sakslased peatusid enne sinna jõudmist.
Sellest hoolimata kutsus ta seda Lähis-Ida kokpitiks.
See on ilmekas kirjeldus.
Seal toimubki Harmagedooni lahing.
Iisraeli põhjaosas.
Seal koguneb võimas rahvusvaheline jõud,
mida juhivad kurat, antikristus ja valeprohvetid,
et lõpuks ometi hävitada Kristus.
Selleks ajaks on Kristus juba tagasi tulnud
ja kristlased on Talle kokku kogutud.
Siis ei ole enam vaid Jeesus, kellel on ainult 12 apostlit,
vaid Jeesus, kelle kõik järgijad on kogutud kokku Lähis-Itta.
Pole ime, et nad koguvad kokku suured rahvusvahelised jõud.
Ainus koht, kus armee enne Juudamaa mägede ründamist
koguneda saab,
on Yisraeli- ja Esdraeloni tasandid, mis asuvad ümber Megiddo mäe.
Mul on teile uudiseid.
Harmagedoon ei ole lahing.
Kas arvasite, et seal tekkib võimas konflikt?
Midagi sellist ei tule.
Üks mees hävitab kogu selle rahvusvahelise jõu.
Lihtsa relvaga.
Kas pole imeline?
Üks inimene.
Ja selleks relvaks on kaheteraline mõõk.
Kas teate, millele see viitab?
Roomlaste armees oli kahte sorti mõõkasid.
Üks oli pikk ja õhuke mõõk, mida kasutati inimesega võitlemiseks.
See on see, millist mõõka me tavaliselt ette kujutame, kas pole?
See on kaitserelv.
Aga Rooma armeel oli veel üks mõõk.
Selle nimi oli lai kaheterane mõõk.
See oli ümara kujuga.
Selle keskel oli metallist osa ja kaks käepidet.
Sõdur hoidis kahest käepidemest
ja kiigutas seda väga rasket teravate äärtega mõõka küljelt küljele.
See oli surmav relv,
millega võinuks hoobilt käe või jala otsast lüüa.
Üks mees sai sellega 50 sõdurit eemal hoida,
kiigutades seda kaheterast mõõka.
Kas see meenutab teile midagi?
Piibel ütleb, et Jumala Sõna on kui kaheterane mõõk,
mis eraldab liigesed ja üdi.
Seda see tähendabki.
Võin näidata teile selle kuju.
Mul pole seda kaasas, aga selline on kaheterase mõõga kuju.
Nägite?
Sellist mõõka kasutab üks mees Harmagedooni ajal.
Piibel ütleb, et Jeesus tuleb taevast hobuse seljas alla.
Pange tähele -
kui Jeesus esimest korda tuli, siis Ta sõitis eesliga.
Aga kui Ta uuesti tuleb, siis hobusega nagu sõdur.
Ta tuleb, et hävitada see jõud oma keelega.
Ta saab seda teha.
Kas teate, et ta tappis ükskord oma keelega viigipuu?
Ta needis seda ja järgmine päev oli see surnud.
Kõik selle lehed olid maas ja see oli surnud.
See puu, mida Jeesus needis.
Milline keel Jeesusel on!
Nii hävitab Ta oma sõnaga ka terve selle Harmagedooni jõu.
Seega lahingut ei tule.
Ainult üks sõna ja nad on kõik surnud.
See võimas armee, mis koguneb,
et hävitada Kuningat ja Jeruusalemma pealinna.
Tegelikult on siis Esdraeloni tasand nii verd ja laipu täis,
et neid ei jõuaks äragi matta.
Aga teate, mida Jumal teeb, et kogu see segadus ära koristada?
Ta kutsub taeva linnud, et nad tuleks Jumala õhtusöögile.
Et nad koristaks need laibad Jumala eest ära.
Nii et taevalinnud - varesed ja raisakotkad
tulevad ja puhastavad lahinguvälja.
Iisraeli linnud on väga unikaalsed.
Kõik linnud, kes rändavad Aafrikast Euroopasse ja Põhja-Aasiasse,
tulevad läbi Iisraeli.
Vahel on taevas neist lausa must.
Olen näinud tuhandeid toonekurgi taevast pimendamas,
kui nad lendavad üle Iisraeli.
Iisraeli piloodid peavad õppima tundma kaarte,
millel on lindude marsruudid,
et nad saaks lennata ilma õnnetusteta.
Sest kui lendad reaktiivlennukiga lindudesse, on see probleem.
Need linnud kaitsevad Iisraeli õhust.
See on imeline mõte.
Üks Iisraeli piloot näitas mulle lindude kaarti.
Ta ütles, et kui nad lendu tõusevad,
peavad nad lindude vahel sõeluma, et saada piisavalt kõrgele
ja alles siis saavad nad sihtkohta lennata.
Olen näinud Iisraeli taevast lindudest mustana.
See juhtub Harmagedoonil.
Ilmutuse raamat räägib sellest, kirjeldades seda kõike detailselt.
Samas pole see viimane lahing.
See pole tegelikult üldse lahing nagu juba ütlesin
ja see pole ka viimane lahing, sest üks on veel, mis tuleb hiljem.
Lahing nimega Goog ja Maagoog, aga see on juba järgmises peatükis.
Aga siin on meil veel eelviimane lahing ajaloos,
mis peetakse vaid ühe minutiga.
Mõistate, et orbiidil on selline Jeesus, keda maailm pole eales näinud?
Jeesus, kes tapab tuhandeid inimesi.
See sama Jeesus, kes siis tuleb oma raevuga,
isegi, et Ta algselt tuli lunastusega.
Sama isik.
Jumala headus ja karmus on mõlemad Jeesuses näha.
Ilmutuse raamatu Jeesus on selline,
et kui inimesed näevad Ta vihaseid silmi,
siis nad paluvad, et tuleks maavärin ja neelaks nad,
et nad ei peaks Tema raevuga silmitsi seisma.
Nendega, kes on rikkunud Jumala tahet
ja lasknud Ta Isa loodul raisku.
See on väga kainestav.
See kõik juhtub siis, kui Jeesus naaseb.
Kui Ta ratsutab taevast alla valgel hobusel
rüüs, millel on vereplekid peal.
Aga seekord pole see Tema veri.
See on inimeste veri.
Ameerikas on armas kirikulaul, mille kõiki sõnu ma ei mäleta,
aga te teate seda.
"Mu silmad on näinud Issanda tulemise hiilgust.
Ta trügib välja aastakäigust, kus hoitakse viha viinamarju.
Ta on päästnud valla
oma kohutava väleda mõõga saatusliku välgu.
Tema tõde marsib edasi."
See on võetud otse Ilmutuse raamatu 19. peatükist.
Saite te aru, millest see rääkis?
See on kaasahaarav viis ja meile meeldib seda laulda,
aga me peame ka mõistma, millest me laulame.
Olete te kunagi kuulanud William Handel'i "Halleluuja" refrääni?
"Halleluuja, halleluuja, halleluuja, halleluuja..."
Teate seda imelist laulu?
Teate, mida see tähistab?
Maailma majanduse kokkuvarisemist.
Kõigi pankade sulgemist.
Kõigi te säästude kadumist.
Kõigi pensionite kadumist.
"Halleluuja!"
Kuuldes inimesi seda laulmas,
mõtlen alati, kas nad ka teavad, millest nad laulavad?
Sest tol päeval laulaksid ainult Jumala inimesed.
Ülejäänud maailm oleks murtud südamega.
Ka see on Ilmutuse raamatu 19. peatükist.
Sama koht lauluks "Halleluuja"
Issanda Jumala kõikvõimsa valitsuse jaoks.
Mõelgem rohkem sellele, millest aeg-ajalt laulame
ja mõistes, millest me laulame.
Nii see on.
Pean kiirustama edasi.
Miks tuleb Jeesus tagasi?
Mida Ta eelmisel korral ei teinud, mida Ta nüüd tuleb tegema?
Kui kauaks Ta jääb?
Eelmine kord oli Ta 33 aastat. Kui kaua seekord?
Ja ülekõige - miks toob Ta kõik taevas olijad
endaga maa peale tagasi?
Kõik inimesed, kes on Kristuses surnud,
tulevad koos Temaga maa peale tagasi.
Ütlen seda inimestele igakord, kui mõnda matust läbi viin.
Olen viinud läbi oma õe, õemehe ja ämma matused.
Ütlesin igakord, et nad tulevad tagasi.
Kui Jeesus tuleb tagasi, tulevad ka nemad.
Mu tütar tuleb ka tagasi, kui Jeesus tuleb.
Ta toob kõik usklikud endaga tagasi.
Seda öeldakse 1. Tessalooniklastele 4. peatükis.
Kui Ta tuleb, siis Ta võtab nad kaasa.
Nii ootan väga oma tütrega kohtumist siin maa peal.
Miks?
Taevas tehakse sel päeval tühjaks.
Miks?
Vastus on see, et Jeesus saab valitsema maa peal.
Ta võtab üle maailma kuningriigid ja valitseb neid ise.
Sest pärast Harmagedooni lahingut
saatan, antikristus ja valeprohvet kaovad.
Nad võidetakse.
Antikristus ja valeprohvet on siis põrgus juba.
Saatan lukustatakse koopasse.
Kes siis maailma juhiks, kui ebapüha kolmainsus kaob?
Vastus on, et teie kõik.
Selline on vastus.
Sest Jeesus hakkab maailma valitsema
koos oma inimestega.
Ta vajab meie abi selleks.
Selline on meie tuleviku kutsumine.
Aga õed ja vennad,
me ei suuda praegu isegi kogudusi korralikult juhtida.
Peame hakkama kohe harjutama, sest me hakkame maailma valitsema.
Me hakkame rahvaste üle kohut mõistma.
Paulus ütles seda.
Kui käin range režiimiga vanglates
ja jutlustan seal mõrvaritele ning uimastikaupmeestele,
kes on eluks ajaks kinni pandud,
siis ütlen neile, et ühel päeval istuvad nad troonidel
ja mõistavad maailma üle õigust.
Nad ei suuda seda uskuda.
Kõnelen ühes Suurbritannia vanglas tervele vanglatiivaga,
kus igaüks neist on nüüd usule tulnud.
Ja mitte ainult seda.
Neil on lubatud lõhkuda maha kongide vahelised müürid,
et nad saaks elada koos kui vennad ühes kogukonnana.
Selles samas vanglatiivas,
kus seinad olid kunagi tehtud kokku inimväljaheidetega
ja kuhu vanglaametnikud läksid turvalisuse pärast kolmekaupa,
võivad nad nüüd üksi sinna minna.
Ja täna nad ei lenda enam kongi sisse,
vaid nad koputavad kambri uksele
ja vangid kutsuvad nad sisse kohvi jooma ja koos Piiblit lugema.
See on puhas rõõm.
Ma räägin neile tõtt
ja see tõde on see,
et ühel päeval on nemad kohtumõistjad.
Kord valitsevad nemad koos Jeesusega maailma üle.
See on tõsi, et nii juhtub, sest me valitseme koos Temaga.
See kõik on Ilmutuse raamatu 20. ptk.'s kirjas.
See toimub pärast Ta tagasitulekut ja siin maa peal, mitte Taevas.
Seal on selgelt öeldud, et me valitseme Temaga üle ilmamaa.
See valitsemine leiab aset Jeruusalemmas
ja Jeruusalemma vahetus läheduses.
Iisraeli taastatud kuningriik,
kus 12 apostlit mõistavad kohut Iisraeli 12 suguharu üle
ja Jumala rahvas valitseb kogu maailma üle.
Seda Jeesus ütleski.
Ta ütles, et kui Ta tuleb tagasi, tahaks Ta öelda sulle:
"Hästi tehtud hea ja ustav sulane, panen sind 10 linna üle valitsema."
See on väga tõeline.
Kas hakkad siis harjutama selleks?
Jutlustasin sellest kusagil Inglismaal
ja mu juurde tuli mees, kes ütles: "David, ma olen väga elevil.
Saan esimest korda elus siduda oma töö oma usueluga."
Küsisin siis, mis tööd ta teeb?
Ta ütles, et ta vastutab Inglismaa jõgede puhastamise eest.
Ta ütles, et need on väga reostatud, aga saame jagu.
"Õpin neid puhastama
ja isegi lõhed ujuvad nüüd Thamesi jões."
Ta ütles, et poleks arvanudki, et saab seda teha jumalariigi heaks.
Ta ütles, et kui Jeesus tagasi tuleb,
siis on Tal vaja kedagi, kes jõgesid puhastaks.
Ta ütles, et tahab seda teha.
Ta sai sõnumist aru.
Jumalal on vaja ustavaid inimesi,
kes aitaks Tal pärast Ta tagasitulekut maailma hästi juhtida.
Nii et hakkame siis harjutama!
Oleme distsiplineeritud ja ustavad!
See, mida sa esmaspäevast laupäevani teed,
tähendab Jumalale rohkem, kui see, mida pühapäeval teed.
Ta otsib usaldusväärseid ja ustavaid inimesi.
Selliseid, kes teevad head tööd ka siis, kui ülemus ei näe.
Selliseid Ta otsib, et sellel maailmal oleks viimaks ka kristlik valitsus,
kes teeks head tööd.
Milline nägemus!
See pole pole vaid helesinine unistus.
See on tõeline ja see tuleb.
Jeesus valitseb Jeruusalemmast maailma üle,
milles kristlased valitsevad koos Temaga.
Pole demokraatiat, valimisi ega hääli.
Võite sosistada: "Halleluuja!"
Päriselt.
Ainult heatahtlik diktaatorlus,
mida valitseb juudist kuningas, kes suri meie kõigi eest.
On alles nägemus!
Ühel päeval valitseb juudist kuningas kogu maailma
ja Jeruusalemm on pealinnaks.
Ja siis läheb täide see, et Taaveti telgid on taastatud.
Viimaks, kui jõudes Piibli viimasele lehele,
me näeme, et me läheme uude taevasse ja maale.
Palun ärge laske Jehoova tunnistajatel
uue maailmaga ära joosta!
See on meie tulevik!
Kahjuks kohe, kui mainin uut maad, küsitakse: "Oled Jehoova tunnistaja?"
Ei ole, aga ma usun uude maasse.
Alates Augustinusest, kes elas 5. sajandil,
on kristlased unustanud, et uus maa tuleb.
Nad räägivad ainult taevasse minekust.
Aga Jumal loob ka uue maa.
Olin Austraalias Sydneys,
jutlustades seal uuest maast.
Ütlesin: "Uuel maal ei ole päikest, pole merd ega seksi."
Selle peale saabus šokeeriv vaikus.
Keegi ei öelnud: "Halleluuja!"
Olin 8 km kaugusel Bondi rannast.
Kui teate midagi Austraaliast,
siis teate, et kui tahate päikest, merd ja seksi,
tuleb minna Bondi randa.
Tundus nagu kõik kirikus olijad tahtnuks lõpetada teenistuse
ja minna Bondi randa.
Aga ma ütlesin, et uus maa saab olema nii imeline,
et me ei igatse seal ühtegi neist asjadest taga.
Sa isegi ei mõtle nendest.
See on imeline!
See ongi see kõige imelisem asi Piibli lõpuga,
et sa ei lõpeta omadega taevas, vaid sa jõuad tagasi maa peale.
Aga uuele maale.
Uhiuus planeet Maa.
Ütlen teile veel midagi.
Sinna tuleb hiigelsuur pealinn.
Nii suur, et see kataks suure osa USA'st.
See on rahvusvaheline linn.
Kõige ilusam linn.
Olen väikest viisi arhitekt - ma disainin kirikuhooneid.
Ütlesin kunagi, et uue maa pealinna arhitektuur
saab olema kõige imeliseim disain.
See tuleb suur, aga kodune. Igaüks peab seda armsaks.
Tegelikult ütlesin: "Ma sureks, et seda näha."
Keegi kogudusest hüüdis selle peale: "Sa suredki!"
Milline linn see küll tuleb! Kõik selle materjalid ja disain!
Ma tõesti ootan seda.
Aga selle linnaga on midagi veel.
Seda kutsutakse juudi nimega.
See on Uus Jeruusalemm.
See on linn, mida Aabraham ootas ja ka tema on seal.
Aga mitte ainult seda.
Nagu olen teile juba rääkinud - seal on 24 nime,
mis on graveeritud väravatele ja alustaladele.
Need kõik on juudi nimed. Igaüks neist.
12 suguharu ja 12 apostlit.
See on väga juudilik linn, kuhu oleme teel
ja see on uue maa pealinn.
Kõige imelisem asi aga selle juures on see,
et Jumal on otsustanud kolida.
Ta tuleb maa peale ja sellesse linna, et elada seal koos meiega.
Inimesed ei ütle siis enam kunagi: "Meie Isa, kes sa oled taevas",
vaid nad ütlevad: "Meie Isa, kes sa oled maa peal."
See teeb inglid hingetuks.
Inglid ütlevad: "Vaadake! Pange tähele!"
Kui seda Pühakirjas näete, tekitab see alati elevust.
Seda ei öelda emotsioonitult.
See on elevust tekitav: "Vaadake! Pange tähele!"
Kui kellelgi teist on hästi, siis te hüüate: "Vaadake!"
See tähendab, et vaadake, see on kõige hämmastavam vaade!
"Pange tähele, Jumala elukoht on inimeste seas!"
Ta elab koos nendega ja nad on Tema rahvas.
Jumal tuleb ajaloo lõpus maa peale tagasi.
Ta oli muidugi juba kõige alguses siin.
Enne, kui patt maailma rikkus.
Ta jalutas koos Aadamaga Eedeni aias.
Aga Ta tuleb tagasi.
Poeg on siin olnud, Püha Vaim on siin olnud,
aga Isa tuleb siia elama koos meiega
ja me näeme Ta palet.
Palvetame.
Isa, see, et Sa plaanid tulla meie sekka maa peale elama...
Seda on meie jaoks liiga palju.
Me ei tunne seda väärt olevat, aga Sina teed meid vääriliseks.
Issand, me täname Sind kõige eest, mida Sa planeerinud oled,
mida silm pole kunagi näinud ega kõrv kunagi kuulnud.
Aga Sina oled planeerinud selle nende jaoks, kes Sind armastavad.
Täname Sind, et tulevik kuulub meile Kristuses.
Täname Sind, et me pole ainult lapsed,
aga ka pärijad
ja kõik saab meie omaks.
Ja meie saame Sinu omaks.
Täname Sind, et oled seda kõike planeerinud.
Aitäh, et oled lasknud meil heita pilgu sellele,
kuidas see kõik lõpeb.
Et läbi raskuste ja murede, mis meil praegu on,
suudame pea siiski püsti hoida,
teades, et kõik saab lõpuks korda.
Seega toome Sulle kogu kiituse ja au,
et oled seda planeerinud ja ka teed seda.
Ja selle eest, et meid armastad.
Jeesuse nimel, aamen!
Tõlge: Kairi Mänd